ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 04.07.1997 
COM(97) 346 τβλικό 
ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
για την 
εφαρμογή της συμφωνίας μεταξύ των Ευρωπαϊκών Κοινοτήτων και της κυβέρνησης των 
Ηνωμένων Πολιτειών της Αμερικής σχετικά με την εφαρμογή της νομοθεσίας τους περί 
ανταγωνισμού 
(1η Ιουλίου 1996 έως 31 Δεκεμβρίου 1996). 

Έκθεση της Επιτροπής προς το Συμβούλιο και το Ευρωπαϊκό Κοινοβούλιο για την 
εφαρμογή της συμφωνίας μεταξύ των Ευρωπαϊκών Κοινοτήτων και της κυβέρνησης των 
Ηνωμένων Πολιτειών της Αμερικής σχετικά με την εφαρμογή της νομοθεσίας τους περί 
ανταγωνισμού 
(1η Ιουλίου 1996 έως 31 Δεκεμβρίου 1996). 
1. Εισαγωγή 
Στις 23 Σεπτεμβρίου 1991 η Επιτροπή συνήψε συμφωνία με την κυβέρνηση των Ηνωμένων 
Πολιτειών της Αμερικής σχετικά με την εφαρμογή της νομοθεσίας τους περί ανταγωνισμού1 
("η συμφωνία"). Με κοινή απόφαση του Συμβουλίου και της Επιτροπής της 10ης Απριλίου 
19952 η συμφωνία εγκρίθηκε και κηρύχθηκε εφαρμοστέα από την ημερομηνία κατά την 
οποία είχε αρχικά υπογραφεί από την Επιτροπή. 
Στις 8 Οκτωβρίου 1996 η Επιτροπή εξέδωσε την πρώτη έκθεση σχετικά με την εφαρμογή 
της συμφωνίας από τις 10 Απριλίου 1995 έως τις 30 Ιουνίου 19963. Η παρούσα έκθεση 
αφορά το υπόλοιπο του ημερολογιακού έτους 1996, δεδομένου ότι καλύπτει την περίοδο από 
την 1η Ιουλίου 1996 έως τις 31 Δεκεμβρίου 1996, και συμπληρώνει την πρώτη έκθεση. Η 
έκθεση για την εν λόγω σχετικά σύντομη περίοδο των έξι μηνών αποφασίστηκε με σκοπό 
κατά τα επόμενα έτη να συμπέσει όσον αφορά το ημερολογιακό έτος με την ετήσια έκθεση 
επί της πολιτικής ανταγωνισμού. 
Η παρούσα έκθεση θα πρέπει να διαβαστεί σε συνδυασμό με την πρώτη στην οποία 
αναφέρονται λεπτομερώς οι κύριες διατάξεις της συμφωνίας, καθώς και τα πλεονεκτήματα 
και οι περιορισμοί της συνεργασίας. 
2. Συνεργασία βάσει της συμφωνίας 
2.1 Κοινοποιήσεις 
1 Agreement between the Government of the United States of America and the Commission of the European 
Communities regarding the application of their competition laws (EE L 95, της 27.4.1995, σελ.47 - 50). 
2 Βλέπε EE L 95, της 27.4.1995, σελ..45 και 46. 
3 Com (96) 479 τελικό. 
L 
2.1.1 Αριθμός των υποθέσεων που κοινοποιήθηκαν4 
Κατά την περίοδο από την 1η Ιουλίου 1996 έως τις 31 Δεκεμβρίου 1996 η Επιτροπή 
κοινοποίησε στις αρχές των ΗΠΑ 27 υποθέσεις. Οι εν λόγω υποθέσεις, που διαριούνται σε 
υποθέσεις που αφορούν συγκεντρώσεις και σε υποθέσεις που δεν φορούν συγκεντρώσεις, 
παρατίθενται στο παράρτημα 1. Από τις 27 υποθέσεις που κοινοποιήθηκαν από την 
Επιτροπή οι 18 αφορούν συγκεντρώσεις. 
Κατά τη διάρκεια της ίδιας περιόδου, η Επιτροπή έλαβε από τις αρχές των ΗΠΑ 21 
κοινοποιήσεις, 10 από την υπηρεσία ανταγωνισμού του Υπουργείου Δικαιοσύνης των 
Ηνωμένων Πολιτειών (Antitrust Division of the US Department of Justice - "η DoJ") και 11 από 
την ομοσπονδιακή επιτροπή εμπορίου των Ηνωμένων Πολιτειών (Federal Trade Commission -
"η FTC"). Οι εν λόγω υποθέσεις, στο βαθμό που έχουν δημοσιευθεί από τις αρχές των 
ΗΠΑ παρατίθενται στο παράρτημα 10 και επίσης διαιρούνται σε υποθέσεις που αφορούν 
συγκεντρώσεις και σε υποθέσεις που δεν αφορούν συγκεντρώσεις. Από τις 21 υποθέσεις 
που οι υπηρεσίες των ΗΠΑ κοινοποίησαν στην Επιτροπή, οι 17 αφορούν συγκεντρώσεις. 
Τα αριθμητικά στοιχεία που παρατίθενται αντιπροσωπεύουν τον αριθμό των υποθέσεων για 
τις οποίες υποβλήθηκαν κοινοποιήσεις και όχι το συνολικό αριθμό των κοινοποιήσεων. 
Βάσει του άρθρου II της συμφωνίας, κοινοποιήσεις υποβάλλονται σε συγκεκριμένα στάδια 
της σχετικής διαδικασίας και κατά συνέπεια ενδέχεται να υποβληθούν διάφορες 
κοινοποιήσεις που να αφορούν την ίδια υπόθεση. 
Στον πίνακα 1 παρατίθενται τα αριθμητικά στοιχεία των κοινοποιήσεων που υποβλήθηκαν 
βάσει της συμφωνίας και της σύστασης του ΟΟΣΑ κατά τη διάρκεια της περιόδου των έξι 
μηνών, συγκεκριμένα από την 1η Ιουλίου 1996 έως τις 31 Δεκεμβρίου 1996. Στον πίνακα 2 
παρατίθενται τα αριθμητικά στοιχεία των κοινοποιήσεων που υποβλήθηκαν βάσει της 
συμφωνίας και της σύστασης του ΟΟΣΑ από τις 23 Σεπτεμβρίου 1991. 
ΚΟΙΝΟΠΟΙΉΣΕΙΣ 
Πίκανας 1 
Έτος Αριθ. 
κοινοποιήσεων ΕΚ Αριθ. 
κοινοποιήσεων 
ΗΠΑ 
FTC DoJ Αριθ. 
κοινοποιήσεων 
συγκεντρώσεων 
1.7.1996-31.12.1996 27 11 10 (= 21) 18 (ΕΚ) + 17(ΗΠΑ) 
Πίνακας 2 
Έτος 
1991 
1992 Αριθ. 
κοινοποιήσεων 
ΕΚ 
5 
26 Αριθ. κοινοποιήσεων 
ΗΠΑ 
FTC DoJ 
10 2 (= 12) 
20 20 (=40) Αριθ. κοινοποιήσεων 
συγκεντρώσεων 
3 (ΕΚ) + 9 (ΗΠΑ) 
11 (ΕΚ) + 31 (ΗΠΑ) 
4 Δεν γίνεται διάκριση μεταξύ των υποθέσεων που κοινοποιήθηκαν βάσει της συμφωνίας του 1991 και αυτών 
που κοινοποιήθηκαν βάσει της αναθεωρημένης σύστασης του ΟΟΣΛ της 27ης & 28ης Ιουλίου 1995 λόγω 
της μερικής αλληλεπικάλυψης των εν λόγω δύο πράξεων. 
S 
1993 
1994 
1995 
1996 44 
29 
42 
48 22 18 ( = 40) 
16 19 (= 35) 
14 21 (= 35) 
20 18 (= 38) 20 (ΕΚ) + 20 (ΗΠΑ 
18 (ΕΚ) + 20 (ΗΠΑ) 
31 (ΕΚ) + 18 (ΗΠΑ 
35 (ΕΚ) + 27 (ΗΠΑ 
2.1.2. Κοινοποιήσεις που υποβλήθηκαν στα κράτη μέλη 
Για να εξασφαλίσει την πλήρη ενημέρωση των κρατών μελών, η Επιτροπή συνέχισε να 
αποστελει σε κάθε θιγόμενο κράτος μέλος αντίγραφα των κοινοποιήσεων που λαμβάνει από 
τις αρχές των ΗΠΑ και των κοινοποιήσεων που αποστελει η ίδια. Η Επιτροπή πληροφορεί 
επίσης τα ενδιαφερόμενα κράτη μέλη για κάθε περίπτωση συνεργασίας σε μεμονωμένες 
υποθέσεις και για το χαρακτήρα της εν λόγω συνεργασίας. 
2.2. Συνεργασία 
Η συνεργασία μεταξύ της Επιτροπής και των αντίστοιχων αρχών των Ηνωμένων Πολιτειών 
εξακολούθησε να είναι ιδιαίτερα θετική και συνέβαλε σημαντικά στην αποτελεσματική 
εξεύρεση λύσεων σε σειρά υποθέσεων. 
Λόγω της μικρής διάρκειας της εξεταζόμενης περιόδου, πολλές από τις υποθέσεις στις 
οποίες αναπτύχθηκε συνεργασία βάσει της συμφωνίας, δεν έχουν ακόμη κλείσει και, 
συνεπώς, δεν μπορούν να συζητηθούν διεξοδικά ή να αναφερθούν ονομαστικά στην 
παρούσα έκθεση. 
2.2.1. Χρονοδιάγραμμα 
Οι επαφές μεταξύ της Επιτροπής και των υπηρεσιών των ΗΠΑ συχνά πραγματοποιούνται σε 
πολύ πρώιμο στάδιο όταν διαπιστωθεί η ύπαρξη κοινού ενδιαφέροντος. Δεν είναι σπάνιο οι 
εν λόγω επαφές να προηγούνται των επίσημων διαδικασιών ή της εξέτασης μίας υπόθεσης. 
Οι αρμόδιες αρχές για το χειρισμό μίας υπόθεσης διαπίστωσαν ότι είναι χρήσιμο να 
γνωρίζουν ευθύς εξ αρχής την προσέγγιση που σκοπεύει να υιοθετήσει η άλλη αρχή όσον 
αφορά μία συγκεκριμένη υπόθεση. Οι αρμόδιες αρχές συνέχισαν επίσης να ενημερώνονται 
αμοιβαία σχετικά με το χρονοδιάγραμμα των αντίστοιχων ερευνών και διαδικασιών τους. Τα 
πλεονεκτήματα της εν λόγω προσέγγισης περιγράφονται σε γενικές γραμμές στην πρώτη 
έκθεση για τη συνεργασία (παράγραφος 4.1). 
2.2.2. Παροχή μη εμπιστευτικών πληροφοριών όσον αφορά το ιστορικό μιας υπόθεσης 
Η ανταλλαγή μη εμπιστευτικών πληροφοριών μεταξύ των συμβαλλόμενων μερών συνέβαλε 
ιδιαίτερα στον εντοπισμό ενδεχόμενων αντιανταγωνιστικών πρακτικών. Βάσει του άρθρου 
85, η Επιτροπή άρχισε αυτεπαγγέλτως τις έρευνες σε βιομηχανία υψηλής τεχνολογίας 
μετά την παροχή μη εμπιστευτικών πληροφοριών από την DoJ, μεταξύ άλλων 
δημοσιογραφικών πληροφοριών από τα μέσα μαζικής ενημέρωσης των ΗΠΑ οι οποίες δεν 
ήταν άμεσα διαθέσιμες στην Ευρώπη. 
Για πρώτη φορά βάσει της συμφωνίας οι αρχές ανταγωνισμού άρχισαν τη συνεργασία 
έρευνες σε μία υπόθεση καρτέλ. Οι ΗΠΑ έχουν παράσχει μη εμπιστευτικές πληροφορίες 
όσον αφορά το ιστορικό μιας υπόθεσης καρτέλ, κατά του οποίου έχουν ήδη κινηθεί 
επιτυχώς. Η συνεργασία μεταξύ των αρχών συνεχίζεται. Το γεγονός αυτό αποτελεί 
σημαντική εξέλιξη, ιδίως λόγω της υψηλής προτεραιότητας που δίνουν τόσο η Επιτροπή 
όσο και οι υπηρεσίες των ΗΠΑ στη εξάλειψη των καρτέλ. Ωστόσο, στις περιπτώσεις που 
αρχές των ΗΠΑ επέτυχαν την έκδοση απόφασης βάσει δικαστικού διακανονισμού, μόνο 
ένας εξαιρετικά περιορισμένος αριθμός πληροφοριών θα καταστεί διαθέσιμος. Ο εν λόγω 
περιορισμός όσον αφορά τη διαθεσιμότητα των πληροφοριών ενδέχεται να υποβαθμίσει τη 
συνεργασία. 
2.2.3. Συγκεντρώσεις που κοινοποιήθηκαν στην Επιτροπή και τις αρχές των ΗΠΑ 
Η κοινοποίηση σχεδιαζόμενων συγκεντρώσεων τόσο την Επιτροπή όσο και στις υπηρεσίες 
των ΗΠΑ παρείχε ευρύτατα περιθώρια συνεργασίας και ανταλλαγής απόψεων. Δύο 
υποθέσεις οι οποίες έκλεισαν κατά την εξεταζόμενη περίοδο και παρείχαν τα περιθώρια 
συνεργασίας ήταν οι Sandoz/Ciba-Geigy και η Baxter/Immuno. Η συνεργασία υπήρξε 
επιτυχής παρά τις δυσκολίες που παρουσιάστηκαν λόγω των διαφορετικών 
χρονοδιαγραμμάτων μεταξύ ΗΠΑ και ΕΕ και της ύπαρξης, σε ορισμένες περιπτώσεις, 
αντικειμενικά διαφορετικών συνθηκών στην αγορά οι οποίες οδήγησαν, δικαιολογημένα, σε 
διαφορετικές αλλά συμβατές λύσεις. 
Στην περίπτωση της συγκέντρωσης Sandoz/Ciba-Geigy η συνεργασία έλαβε τη μορφή 
διεξοδικών συζητήσεων για τις διάφορες αγορές προϊόντων στους τομείς των 
φαρμακευτικών, της υγείας των ζώων, της προστασίας των καλλιεργειών και των σπόρων, 
καθώς και τον τρόπο που κάθε συμβαλλόμενος ορίζει τις γεωγραφικές αγορές. Οι 
συζητήσεις αφορούσαν επίσης σε μεγάλο βαθμό τους όρους υπό τους οποίους θα ήταν 
δυνατή η έγκριση της συγκέντρωσης. Οι συμβαλλόμενοι συγκατατέθηκαν στην ανταλλαγή 
εμπιστευτικών πληροφοριών σε ορισμένους τομείς. Οι επαφές υπήρξαν τακτικές και οι 
συζητήσεις για την επίτευξη διακανονισμού ήταν ιδιαίτερα σημαντικές, δεδομένου ότι 
καταβλήθηκε προσπάθεια να εξασφαλισθεί ότι τόσο η Επιτροπή όσο και η FTC θα 
ζητούσαν από τους συμβαλλόμενους συμβατές μεταξύ τους δεσμεύσεις. Δυσκολίες 
προέκυψαν από την ύπαρξη διαφορετικών χρονοδιαγραμμάτων στην ΕΚ και τις ΗΠΑ. Η 
Επιτροπή βάσει του κανονισμού συγκεντρώσεων ήταν υποχρεωμένη να λάβει απόφαση τον 
Ιούλιο του 1996 ενώ η FTC ολοκλήρωσε τις έρευνες της την 3η Ιανουαρίου 1997, 
ημερομηνία κατά την οποία εξέδωσε απόφαση έγκρισης ("consent decree"). Υπό τις 
συνθήκες αυτές οι υπηρεσίες συνεργάστηκαν κατά τον καλύτερο δυνατό τρόπο και σε 
τελική ανάλυση οι δεσμεύσεις που ζήτησαν ξεχωριστά η Επιτροπή και η FTC δεν είναι 
αλληλοσυγκρουόμενες. 
2.2.4. Παραχώρηση της προτεραιότητας σε μία αρχή 
Η έρευνα όσον αφορά τις πρακτικές της AC Nielsen Company ("Nielsen"), εταιρείας παροχής 
υπηρεσιών ιχνηλάτησης, αποτελεί σαφές παράδειγμα επιτυχούς συνεργασίας μεταξύ της 
Επιτροπής και του Υπουργείου Δικαιοσύνης των ΗΠΑ και προοιωνίζει ένα νέο τύπο 
συνεργασίας. Τόσο η Επιτροπή όσο και η DoJ έλαβαν καταγγελία από την IRI ότι η Nielsen 
εκμεταλλευόταν καταχρηστικά τη δεσπόζουσα θέση της στην Ευρώπη μη επιτρέποντας, 
κατ'αυτόν τον τρόπο, στην IRI να καταστεί ανταγωνιστική στην εν λόγω αγορά. Κατά τη 
διάρκεια της έρευνας, οι υπεύθυνοι για το χειρισμό της υπόθεσης και των δύο αρχών είχαν 
στενή επαφή, ανταλλάσσοντας έγγραφα καθώς και απόψεις για διάφορες πτυχές της 
υπόθεσης. Η δυνατότητα συνεργασίας των αρχών αναβαθμίστηκε σημαντικά αφού 
εξασφάλισαν την άδεια τόσο της IRI όσο και της Nielsen να ανταλλάξουν εμπιστευτικές 
πληροφορίες. 
Δεδομένου ότι η καταγγελία αφορούσε κυρίως συμβατικές πρακτικές που εφαρμόζονται 
στην Ευρώπη και είχε τον μεγαλύτερο αντίκτυπο εντός των συνόρων της, η DoJ 
παραχώρησε στην Επιτροπή την προτεραιότητα μόλις πείσθηκε ότι αυτή ήταν 
αποφασισμένη να δράσει. Η Επιτροπή διεξήγαγε διαπραγματεύσεις με τη Nielsen για την 
εξεύρεση αποδεκτής λύσης που θα εξασφάλιζε την αδιατάρακτη άσκηση του ανταγωνισμού. 
Σε κάθε στάδιο των διαπραγματεύσεων η DoJ ενημερωνόταν για τις εξελίξεις και είχε την 
ευκαιρία να υποβάλει τις παρατηρήσεις της όσον αφορά τις δεσμεύσεις που η Επιτροπή 
σκόπευε να ζητήσει από τη Nielsen. Μόλις η Επιτροπή εξασφάλισε την ανάληψη των 
απαραίτητων δεσμεύσεων από τη Nielsen, η DoJ κατέληξε στο συμπέρασμα ότι οι επίμαχες 
πρακτικές δεν θα συνεχισθούν, και κατά συνέπεια σταμάτησε την έρευνα της. 
Μολονότι οι ΗΠΑ δεν ζήτησαν από την Επιτροπή να αναλάβει δράση στην υπόθεση 
IRI/Nielsen, η τακτική που ακολούθησαν οι ΗΠΑ, δηλαδή να τηρήσουν στάση αναμονής 
μέχρι να ολοκληρωθεί η έρευνα της Επιτροπής, μπορεί να χρησιμεύσει ως παράδειγμα για 
τον τρόπο που ενδέχεται να χρησιμοποιηθεί η θετική αβροφροσύνη στο μέλλον. 
3. Νέες εξελίξεις 
Λαμβάνοντας υπόψη την ανακοίνωση του 1996 που απηύθηνε η Επιτροπή προς το 
Συμβούλιο με τίτλο "Προς ένα διεθνές σύστημα κανόνων ανταγωνισμού"5, η Επιτροπή 
συνέχισε τις προσπάθειες της για να ενισχύσει τη συνεργασία μεταξύ των αρχών 
ανταγωνισμού σε όλο τον κόσμο δημιουργώντας ένα δίκτυο διμερών συμφωνιών και 
προωθώντας τη θέσπιση κοινών κανόνων ανταγωνισμού σε πολυμερές επίπεδο στο πλαίσιο 
του ΟΟΣΑ και της ΠΟΕ. 
Στις 25 Οκτωβρίου 1996 η Επιτροπή έλαβε από το Συμβούλιο εντολή να αρχίσει 
διαπραγματεύσεις με τις Ηνωμένες Πολιτείες για την επίτευξη συμφωνίας η οποία θα 
ενίσχυε τις διατάξεις θετικής αβροφροσύνης στη διμερή συμφωνία του 1991 όσον αφορά τη 
συνεργασία σχετικά με την εφαρμογή της νομοθεσίας περί ανταγωνισμού. 
Οι διαπραγματεύσεις υπήρξαν ιδιαίτερα αποδοτικές και ένα σχέδιο συμφωνίας, το οποίο 
προσωρινά εγκρίθηκε από τις αρχές των ΗΠΑ, υποβλήθηκε στα κράτη μέλη της ΕΚ, το 
βιομηχανικό κόσμο και άλλους ενδιαφερόμενους ζητώντας τις απόψεις τους σχετικά. 
Αναμένεται ότι το Συμβούλιο, αφού λάβει τη γνώμη του Ευρωπαϊκού Κοινοβουλίου, θα 
εγκρίνει τη συμφωνία κατά τη διάρκεια του 1997. 
Com(96) 284 τελικό 
Το σχέδιο συμφωνίας προβλέπει ότι μία αρχή ανταγωνισμού υπό κανονικές συνθήκες, 
αναβάλλει ή αναστέλλει τις εκτελεστικές δραστηριότητες της όσον αφορά ορισμένες 
δραστηριότητες αντίθετες προς τους κανόνες του ανταγωνισμού, οι οποίες αναπτύσσονται 
και απευθύνονται κυρίως στο έδαφος του άλλου συμβαλλόμενου, σε πρίπτωση που ο εν 
λόγω άλλος συμβαλλόμενος προτίθεται να ασχοληθεί με το θέμα. 
4. Διμερής συνεδρίαση 
Στις 16 Οκτωβρίου 1996 πραγματοποιήθηκε στην Ουάσιγκτον συνεδρίαση υψηλού επιπέδου 
μεταξύ υπαλλήλων της Επιτροπής, της FTC και της DoJ. 
Κατά τη διάρκεια της εν λόγω διμερούς συνεδρίασης εξετάστηκε ένα ευρύ φάσμα θεμάτων, 
μεταξύ άλλων, θέματα συνεργασίας και κοινοποίησης, το σχέδιο Συμφωνίας Θετικής 
Αβροφροσύνης, προτάσεις για την τροποποίηση της πολιτικής και της νομοθεσίας, τα 
καρτέλ, οι εναέριες μεταφορές, οι τηλεπικοινωνίες και τα μέσα μαζικής ενημέρωσης, η 
πρόταση της ΕΕ στο πλαίσιο της ΠΟΕ σχετικά με την πολιτική ανταγωνισμού και οι 
προτάσεις της Νέας Υπερατλαντικής Ημερήσιας Διάταξης και του Υπερατλαντικού Δ 
ιαλόγου Επιχειρήσεων για τον ανταγωνισμό. 
5. Συμπεράσματα 
Η συμφωνία συνεχίζει να παρέχει ένα πλαίσιο χρήσιμης και ουσιαστικής συνεργασίας 
μεταξύ της Επιτροπής και των Ηνωμένων Πολιτειών. Η συνεργασία, όπως αυτή 
περιγράφεται στην πρώτη έκθεση προς το Συμβούλιο και το Ευρωπαϊκό Κοινοβούλιο, 
συνέχισε να παρέχει πλεονεκτήματα και στις δύο πλευρές του Ατλαντικού. Πλεονεκτήματα 
όχι μόνο για τις αρχές του ανταγωνισμού αλλά και για τις εμπλεκόμενες εταιρείες. Η 
εξεύρεση συμβατών λύσεων συμφέρει τους πάντες. Αυτό ισχύει ιδιαίτερα στην περίπτωση 
των συγκεντρώσεων, όπου οι συμβαλλόμενοι συγκατατέθηκαν να επιτρέψουν την 
ανταλλαγή εμπιστευτικών πληροφοριών. 
Στην υπόθεση IRI/Nielsen ήταν σαφές ότι συνέφερε τον καταγγέλοντα να διευκολύνει τη 
συνεργασία μεταξύ της Επιτροπής και της DoJ προκειμένου να δοθεί λύση στο πρόβλημα 
με τον ταχύτερο και αποτελεσματικότερο δυνατό τρόπο. Αξίζει να σημειωθεί ότι συνέφερε 
επίσης και την εναγόμενη εταιρεία να αποφύγει τις σχοινοτενείς έρευνες και τον κίνδυνο 
να υποστεί ασυμβίβαστα μεταξύ τους μέτρα επανόρθωσης που θα επέβαλαν η Επιτροπή και 
η DoJ. Στην περίπτωση αυτή τόσο ο καταγγέλλων όσο και η εξεταζόμενη εταιρεία 
συγκατατέθηκαν να επιτρέψουν την ανταλλαγή εμπιστευτικών πληροφοριών. 
Ωστόσο, μολονότι υπάρχουν μεγάλα περιθώρια συνεργασίας χωρίς την ανταλλαγή 
εμπιστευτικών πληροφοριών, σε περιπτώσεις που δεν είναι δυνατόν να εξασφαλιστεί η 
σχετική άδεια, η αποτελεσματικότητα της συνεργασίας ενδέχεται να υποβαθμιστεί. Για 
παράδειγμα, ενδέχεται να προκύψουν δυσκολίες όταν μία απόφαση λαμβάνεται βάσει 
εμπιστευτικών πληροφοριών οι οποίες δεν μπορούν να συζητηθούν. Προς το παρόν, η 
Επιτροπή και οι αρχές των ΗΠΑ δεν έχουν τη δυνατότητα να ανταλλάσσουν εμπιστευτικές 
πληροφορίες λόγω της ύπαρξης σχετικών κανόνων στην εθνική νομοθεσία τους. Πριν 
ληφθούν μέτρα για την άρση των εν λόγω νομικών εμποδίων όσον αφορά την ανταλλαγή 
πληροφοριών, είναι απαραίτητο να δοθεί απάντηση στις πραγματικές ανησυχίες που έχουν 
εκφράσει τα κράτη μέλη και ο επιχειρηματικός κόσμος όσον αφορά τις εγγυήσεις υπό τις 
οποίες θα πραγματοποιείται η ανταλλαγή πληροφοριών στο πλαίσιο μιας μελλοντικής 
συμφωνίας συνεργασίας. Η Επιτροπή προς το παρόν μελετά τις εγγυήσεις που μπορούν να 
παρασχεθούν βάσει της νομοθεσίας των ΗΠΑ και τη δυνατότητα να υπερπηδηθούν τα 
υπάρχοντα εμπόδια όσον αφορά την ανταλλαγή εμπιστευτικών πληροφοριών. Η ανταλλαγή 
εμπιστευτικών πληροφοριών θα ήταν ιδιαίτερα χρήσιμη κατά την έρευνα των διεθών 
καρτέλ, δεδομένου ότι οι εμπλεκόμενες εταιρείες δεν είναι πιθανόν να συγκατατεθούν στην 
ανταλλαγή εμπιστευτικών πληροφοριών και ενδέχεται να προκύψουν προβλήματα κατά τη 
συγκέντρωση ενοχοποιητικών αποδεικτικών στοιχείων. 
<£ 
Παράρτημα 1 
A - Κοινοποιήσεις της Ευρωπαϊκής Επιτροπής προς τις αρχές των ΗΠΑ 
01.07.96-31.12.966 
Υποθέσεις που αφορούν συγκεντρώσεις: 
1. IV/M.747 - Chevron Corp./British Gas/NOVA Corp./NGC Corp. 
2. IV/M.734 - Melitta /Dow - Newco 
3. IV/M.727 - BP/Mobil 
4. IV/M.774 - Saint Gobain / Wacker Chemie / NOM 
5. IV/M.800 - Siemens/Sommer Allibert Industrie 
6. IV/M.706 - GEC Alsthom/AEG 
7. IV/M.823 - John Deere Capital Corp/Lombard North Central pic 
8. IV/M.829 - Thyssen / Bonier Uddeholm 
9. IV/M.821 - Baxter / Immuno 
10. IV/M.779 - Bertelsmann / CLT 
11. IV/M.836 - Gillette / Duracell 
12. IV/M.826 - ESPN/STAR 
13. IV/M.794 - Coca-Cola/Amalgamated Beverages 
14. IV/M.841 - Lagardère / Thomson-CSF 
15. IV/M.865 - Cable & Wireless/Nynex/Bell Canada 
16. IV/36.213 - GEAE / Pratt & Whitney 
17. IV/M.773 - Westinghouse / Equipos Nucleares 
18. IV/M.862 - Textron / Kautex 
Β - Κοινοποιήσεις της Ευρωπαϊκής Επιτροπής προς τις αρχές των ΗΠΑ 
01.07.96-31.12.96 
Υποθέσεις που δεν αφορούν συγκεντρώσεις: 
1. Συμφωνίες εναέριων μεταφορών 
2. IV/35.134 - trans-Atlantic Conference Agreement 
3. IV/35.962 - De Agostini - Rand McNally 
4. IV/4722, 33690 - Caterpillar 
5. IV/36.183/F-3 - Coca-Cola Enterprises Inc/Amalgamated Beverages Great Britain Ltd 
6. IV/D-5/35.935 - Murex/Chiron + 4 
7. IV/36.194 - Digital Video Discs 
8. IV/36.089 - British Airways / American Airlines 
9. IV/30.373 R - P&I Clubs 
6 Λόγω των υποχρεώσεων περί εμπιστευτικότητας, στον κατάλογο αυτό περιλαμβάνονται μόνο οι έρευνες ή 
οι υποθέσεις που έχουν δοθεί στη δημοσιότητα. 
3 
Παράρτημα 2 
A - Κοινοποιήσεις της Ευρωπαϊκής Επιτροπής προς τις αρχές των ΗΠΑ: 01.07.96 
31.12.967 
Υποθέσεις που αφορούν συγκεντρώσεις: 
1. Lucas Industries pic / Variety Corp. 
2. Tilcon Inc. / Oldcastle Northeast Inc. 
3. National Medical Care Inc / Fresenius AG 
4. Metal Levé S.A. / Mahle GmbH 
5. Kolbenschmidt AG / T&N pic 
6. Solvay SA / American Home Products Corp. 
7. Ifnmuno International AG / Baxter International Inc. 
8. General Electric Company / Pratt & Whitney / United Technologies Corp. 
9. Sandoz / Ciba-Geigy 
Β - Κοινοποιήσεις της Ευρωπαϊκής Επιτροπής πρις τις αρχές των ΗΠΑ: 01.07.96 
31.12.968 
Υποθέσεις που δεν αφορούν συγκεντρώσεις: 
1. International Association of Conference Interpreters 
2. Lykes Bros. Steamship Co Inc / Universal Shippers Association 
3. A&L Mayer Associates Inc 
7 Λόγω των υποχρεώσεων περί εμπιστευτικότητας, στον κατάλογο αυτό περιλαμβάνονται μόνο οι έρευνες ή 
οι υποθέσεις που έχουν δοθεί στη δημοσιότητα από τις αρχές των ΗΠΑ. 
8 Λόγω των υποχρεώσεων περί εμπιστευτικότητας, στον κατάλογο αυτό περιλαμβάνονται μόνο οι έρευνες ή 
οι υποθέσεις που έχουν δοθεί στη δημοσιότητα από τις αρχές των ΗΠΑ. 
ίο 
ISSN 0254-1483 
COM(97) 346 τελικό 
ΕΓΓΡΑΦΑ 
GR 11 08 10 
Αριθ. καταλόγου : CB-CO-97-339-GR-C 
ISBN 92-78-21981-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο